OzLabs/hebrew-wiki-articles huggingface dataset:
חוף אינגליש

חוף אינגליש (באנגלית: English Coast) הוא אזור חוף בצד המערבי של ארץ פאלמר שבאנטארקטיקה.

חוף אינגליש ממוקם בין הקצה הצפוני של חצי האי ריידברג לבין נונאטאקי באטרס.

ממערב לחוף אינגליש מצוי חוף בריאן, ומצפון לחוף אנגליש מצוי חוף ריימיל.

חוף אנגליש מצוי למול האי אלכסנדר, שנמצא מעברו של מצר ג'ורג' השישי.

== היסטוריה ==
=== גילוי ומיפוי החוף ===

החוף התגלה ונסקר על הקרקע בשנת 1940, על ידי פין רון וקארל ר. אקלאנד.

לאחר מכן החוף נחקר מהאוויר על ידי צוות בסיס איסט (East Base) של השירות האנטארקטי של ארצות הברית בין השנים 1939–1941.

החוף צולם מהאוויר על ידי משלחת החקר האנטארקטית רון ב-27 בדצמבר 1948.

=== מקור השם ===

שמו המקורי של החוף היה "חוף רוברט אינגליש" (Robert English Coast), על שמו של רוברט א. ג'י. אינגליש (Robert A.J. English), קפטן בצי ארצות הברית, ומזכיר ההנהלה של השירות האנטארקטי של ארצות הברית בין השנים 1939–1941; כמו כן היה רב החובל של אוניית צי ארצות הברית בר (USS Bear) במהלך מסע החקר האנטארקטי של ריצ'רד בירד בין השנים 1933–1935.

לימים קוצר שם החוף לשמו הנוכחי, למען הנוחות.

== לקריאה נוספת ==

<div class="mw-content-ltr">• Laudon, T. S.; Lidke, D. J.; Delevoryas, T.; Gee, C. T., [https://ui.adsabs.harvard.edu/abs/1987GMS....40..183L/abstract Sedimentary rocks of the English Coast, eastern Ellsworth Land, Antarctica], Gondwana Six: Structure, Tectonics, and Geophysics. (1987), Geophys. Monogr. Ser., vol. 40, edited by G. D. McKenzie, pp. 183-189, AGU, Washington, D. C.</div>

<div class="mw-content-ltr">• Walter R. Vennum & Jeffrey W. Nejedly (1990), [https://www.tandfonline.com/doi/pdf/10.1080/00288306.1990.10421376 Clay mineralogy of soils developed on weathered igneous rocks, West Antarctica], New Zealand Journal of Geology and Geophysics, 33:4, 579-584, https://doi.org/10.1080/00288306.1990.10421376</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4530 חוף אינגליש] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4273&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף אינגליש] באתר הגאזט האנטארקטי המשווה SCAR של ממשלת אוסטרליה
* [https://visibleearth.nasa.gov/images/58180/bryan-coast-english-coast-alexander-island-fallieres-coast-and-bellingshausen-sea-antarctica תצלומי לוויין של חוף אינגליש] באתר נאס"א

== הערות שוליים ==

אינגליש
חצי האי פלצ'ר

חצי האי פלצ'ר או חצי האי פלטשר (באנגלית: Fletcher Peninsula) הוא חצי אי רחב המכוסה בקרח הבולט לתוך ים בלינגסהאוזן בארץ אלזוורת' שבאנטארקטיקה. 

חצי האי מצוי בין מדף הקרח אבוט, ולמדף הקרח ונאבל.

שיא גובהו של חצי האי 242 מטרים מעל פני הים.

== היסטוריה ==
=== גילוי ומיפוי חצי האי ===

חצי האי מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961–1966.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של פרד ס. פלצ'ר (Fred C. Fletcher), מבוסטון שבארצות הברית, אשר תרם לשירות האנטארקטי של ארצות הברית בין השנים 1939–1941.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5033 חצי האי פלצ'ר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4721&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי פלצ'ר] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=9692 חצי האי פלצ'ר] באתר marineregions
* [https://mapcarta.com/25612124 מפת אזור חצי האי פלצ'ר]

== הערות שוליים ==
 

פלצ'ר
איסטרה (כדורגל)

איסטרה (Футбольный клуб «Истра») הוא מועדון כדורגל רוסי מעיר באותו שם. בשנים 2008—2012 התמודד בליגה השנייה, אזור "מערב".
== היסטוריה ==
מועדון הכדורגל "איסטרה" הוקם בשנת 1997. הנהלת מחוז איסטרה והנהלת חברת PSO-13 בראשות יורי וורוטנין, החליטו להחיות את קבוצת הכדורגל, שבתקופה הסובייטית השתתפה באליפות ברית המועצות לקבוצות חובבניות. הקבוצה הורכבה בעיקר ממיטב שחקני מחוז איסטרה, ולדימיר אנטיפוב היה המאמן הקבוצה באותה תקופה. בשנה הראשונה לקיומה, הקבוצה סיימה במקום השני בטורניר.

בשנה שלאחר מכן, הפוטנציאל והתוצאות של הקבוצה עלו באופן משמעותי, ובעיקר עם הזמנת גנאדי שטרומברגר לתפקיד המאמן, נודע בעבר כחלוץ של קאיראט אלמטי וצסק"א. לאחר שמונה למאמן, הוא הזמין לקבוצה כמה שחקנים מנוסים ממוסקבה. המשחק של "איסטרה" בפיקוחו של מאמן מנוסה השתנה, ובעונה הראשונה המועדון זכה בכל הטורנירים בהם השתתף - אליפות המחוז ומחזיקת גביע איסטרה.

ההצלחה של איסטרה בשנת 1998 אפשרה לה להתחיל את העונה הבאה בטורניר אליפות רוסיה בקרב קבוצות חובבניות, הליגה השלישית. בשנת 1999 הקבוצה סיימה במקום ה-14 ואחרי כן היא מעולם לא התדרדרה מתחת למקום הרביעי. באותן שנים שיחקו בשורותיה שחקנים שהתפרסמו בהמשך, כמו קשר "זניט" רומן שירוקוב ואלכסיי שצ'פינוב שאימן את קבוצת "פורטונה". בשנת 2007 הקבוצה זכתה באליפות רוסיה בקרב קבוצות חובבניות והצליחה להעפיל לליגה השנייה.

בעונת 2011/2012 העפילה לשלב 16 האחרונות בגביע, אך לא הצליחה לגבור על יריבתה ספרטק מוסקבה, שניצחה בתוצאה 1:0.

מאז 2014 המועדון התמודד בליגות החובבניות ובשנת 2017 חדל מלהתקיים.
== קישורים חיצוניים ==
* [http://footballfacts.ru/clubs/34471-istra-istra איסטרה] באתר footballfacts.ru
* [http://istra.ucoz.ru/ אתר לא רשמי]
* [https://ffmo.ru/tournament3589/team/36270/players איסטרה] באתר פדרציית הכדורגל של מחוז מוסקבה
* [https://web.archive.org/web/20120519105217/http://www.2liga.ru/season/istraistra פרופיל המועדון באתר הליגה השנייה.]
* [http://www.klisf.info/numeric/index.app?cmd=comm&lang=ru&id=571019907600927528945999440028 נתונים סטטיסטיים באתר KLISF]
קטגוריה:מחוז מוסקבה: מועדוני כדורגל
קטגוריה:קבוצות כדורגל רוסיות
אמיל קראפט

אמיל הנרי כריסטופר קראפט (בשוודית: Emil Henry Kristoffer Krafth; נולד ב-2 באוגוסט 1994) הוא כדורגלן שוודי המשחק בעמדת המגן הימני בניוקאסל יונייטד ובנבחרת שוודיה.

==קריירת מועדונים==
קראפט התחיל את הקריירה שלו במחלקת הנוער של לגנס ובשנת ערך את הופעת הבכורה שלו בקבוצה הבוגרת כאשר הוא רק בן 16. בשנת הצטרף לאוסטר מהליגה השוודית השנייה, כעבור שנה חתם בהלסינגבורג. בשנת חתם בבולוניה מהסרייה א'.

באוגוסט , קראפט הושאל לאמיין מליגת העל הצרפתית. בסיום העונה חתם על חוזה בקבוצה תמורת 2 מיליון אירו.

באוגוסט , חתם בניוקאסל יונייטד מהפרמייר ליג תמורת 5 מיליון פאונד.

==קריירה בינלאומית==
בצעירותו, קראפט שיחק בכל הנבחרות הצעירות של שוודיה. קראפט מדורג במקום החמישי ברשימת הכדורגלנים הצעירים שרשמו הופעה בנבחרת הצעירה של שוודיה, כאשר רשם את הופעת הבכורה שלו בגיל 17 שנים ו-309 ימים.

בינואר , קראפט ערך את הופעת הבכורה שלו בנבחרת שוודיה במשחק ידידות נגד .

קראפט נכלל בסגל הנבחרת קראת מונדיאל 2018.

==קישורים חיצוניים==

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני הלסינגבורג
קטגוריה:כדורגלני בולוניה
קטגוריה:כדורגלני אמיין
קטגוריה:כדורגלני ניוקאסל יונייטד
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים בצרפת
קטגוריה:ספורטאים שוודים באנגליה
קטגוריה:שוודים שנולדו ב-1994
אנד זון

"אנד זון" (באנגלית: End zone ובקיצור EZ) הוא שטח ההבקעה בפוטבול אמריקאי.(אזור קצה)
הוא אותו השטח שנמצא בין קו סיום המגרש (אנד ליין- End line) לבין הגול ליין (Goal line), אורכו 10 יארדים (9.144 מטרים) ורוחבו, כרוחב המגרש, 53.3 יארדים (48.73752 מטרים).
ישנם שני אנד זונים במגרש, אחד בכל צד. בתחילתו של האנד זון ישנו קו לבן שאותו הקבוצה עם הכדור צריכה לעבור על מנת לשים טאצ'דאון.
בכל אנד זון ישנם ארבעה פיילונים כתומים המסמנים את פינותיו (התחלתו וסיומו) בצורה ויזואלית לשחקן המגיע מרחוק (עד שנת 1970, פינותיו של האנד זון היו מסומנים עם דגלים).

==היסטוריה==

האנד זון הומצא עקב לגליזציה של המסירה קדימה. בתחילת דרכו של האנד זון היה אסור למסור את הכדור לתוכו אלא רק מחוצה לו ולאחר מכן מתאפשר לשחקן ההתקפה להיכנס אליו.
פעולה זו הקשתה על התקפות שהיו קרובות לאנד זון שכמובן נאלצו למסור מסירה הצידה ולהימנע ממסירה קדימה.
וכך, בשנת 1912, עוד בתחילת דרכו של הספורט, הוחלט ליצור שטח שאליו יהיה מותר להיכנס עם הכדור. הנושא העלה בעיות רבות מצד מכללות שמגרשן היה בנוי ושלם ולא יכלו להוסיף אליו שטח חדש.
לכן, ההסכם הסופי "התפשר" על 10 יארדים נוספים בלבד בכל צד. אך בתמורה, שטח המגרש התקצר מ-110 יארד למ-100 יארד. עמדות השער שהיו נמצאות בתוך האנד זון הפריעו וסיכנו את השחקנים שרצים בשטחו, לכן, בשנת 1927 הועברו עמדות השער אל מחוץ למגרש. בשנת 1933 הNFL החזיר את עמדות שער השדה על פנים המגרש ולבסוף, בשנת 1974, הוציאם החוצה.

==הבקעה==
קבוצה מבקיעה טאצ'דאון על ידי כניסה לאזור הקצה של היריב תוך כדי נשיאת הכדור או תפיסת הכדור תוך שהיא נמצאת באזור הקצה. אם הכדור נישא על ידי שחקן, זה נחשב לנקודה כאשר חלק מהכדור נכנס ישירות מעל או מעבר לכל חלק מקו השער בין העמודים. [1] בנוסף, ניתן להשיג המרה של שתי נקודות לאחר הבקעה על ידי ניסיון הבקעה נוסף ממרחק של 2 יארדים.

==קישורים חיצוניים==

קטגוריה:פוטבול
הדיוויזיה ה-36 (בריטניה)

הדיוויזיה ה-36 של הצבא הבריטי הייתה דיוויזיה בריטית אשר לחמה במלחמת העולם השנייה.

==היסטוריה==
===הדיוויזיה ההודית ה-36===
הדיוויזיה הוקמה בהודו ב־15 בדצמבר 1942, והיא כללה את החטיבה ה-29 ואת החטיבה ההודית ה-72, שהורכבה רק מיחידות בריטיות. הדיוויזיה נטלה חלק ממערכת ארקאן 1942–1943, ובמערכה בשנת 1944 הייתה בתחילה בעתודה, אולם לאחר מכן נשלחה לסייע לדיוויזיה ההודית ה-7 בקרב על נגאקיידוק, ולאחר תבוסת היפנים נשלחה הדיוויזיה לעתודה למנוחה.

===הדיוויזיה הבריטית ה-36===
בתחילת יולי 1944 הוחל בהטסת הדיוויזיה לשדה התעופה של מיצקיינה בצפון בורמה, כאשר החטיבה ה-72 הייתה היסוד הראשון שנחת שם. ב-1 בספטמבר 1944, זמן קצר לאחר שהדיוויזיה התחילה מתקדמת לאורך "רכבת העמק" מ-Mogaung כלפי Indaw באגף הימני של NCAC, היא הפכה להיות הדיוויזיה הבריטית ה-36. ב־14 בדצמבר התווספה חטיבה שלישית לדיוויזיה; באופן מבלבל, זוה היה הכוח ההודי הראשון עליו פיקדה הדיוויזיה (החטיבה ההודית ה-26, שכללה שני גדודים בריטים ושני גדודים הודים).

הדיוויזיה הייתה הדיוויזיה הבריטית היחידה שהסתמכה לחלוטין על אספקה אווירית, בעיקר על ידי חיל האוויר העשירי של ארצות הברית, במשך תקופה ממושכת. חיל האוויר של צבא ארצות הברית גם סיפק לדיוויזיה 12 מטוסים קלים שמצוידים לפינוי נפגעים ופלוגת הנדבה של צבא ארצות הברית להקמת מסלולי האוויר שלה. בתחילה, הדיוויזיה הייתה ללא ארטילריה משלה, ובמקום זאת הסתמכה על קבוצת ארטילריה סינית בפיקוד אמריקני. גדוד ארטילריית ההרים ה-32 ההודי הצטרף בסופו של דבר לדיוויזיה לאחר שנשא את תותחיו בפרדות במשך יותר מ-440 מיילים (640 ק"מ).

הדיוויזיה, לאחר שהצטרפה לכוח העיקרי של הארמייה הבריטית ה-14 של ויליאם "ביל" סלים, חצתה את הנהר והתקדמה באופן עצמאי לאורך הצד המזרחי של הנהר. יחידות מהדיוויזיה ספגו אבדות בגין חציית נהר שוולי, אך הדיוויזיה המשיכה להתקדם עד נפילת מנדליי במרץ 1945. ב-1 באפריל 1945 הועברה הדיוויזיה מ-NCAC לארמייה ה-14. החטיבה ההודית ה-26 הפכה לחטיבה הבריטית ה-26 ב-6 באפריל והגדודים ההודים הוחלפו בגדודים בריטים מהבריגדות ההודיות האחרות עד ה-19 באפריל.

מכיוון שכעת היו יותר חיילים בבורמה ממה שניתן היה לתספק (ומטוסי התובלה שהוקצו ל-NCAC נסוגו לסין), הוחזרה הדיוויזיה להודו, לשם הגיעה רשמית ב־12 במאי, והצטרפה לקורפוס ההודי ה-34 ב-28 במאי.

=== בצבא הודו ===
הדיוויזיה כיום (2020) פועלת בסאגאר שבמאדהיה פרדש, כחלק מהקורפוס ה-1, פיקוד דרום מערב. סמל הדיוויזיה הוא בז מוזהב. הדיוויזיה כוללת את חטיבת השריון ה-18 (גוואליאור) ואת חטיבות החי"ר ה-72 וה-115 (גוואליאור ודאנה בהתאמה). במקור היא נועדה לפעול כדיוויזיית הדרכה, אולם היא הועלתה בשנת 1966 לדיוויזיה סטנדרטית. הדיוויזיה יחד עם הקורפוס ה-1, כפופים לפיקוד המרכז.

==קישורים חיצוניים==
* [https://web.archive.org/web/20120317010033/http://www.britishmilitaryhistory.co.uk/documents.php?aid=132&nid=15&start=0 היסטוריה של יחידות צבא הודו הבריטית]

36
ארתור קוקס (שחקן)

ארתור קוקס (באנגלית: Arthur Cox; נולד ב-7 באפריל 1934) הוא שחקן טלוויזיה וקולנוע צפון אירי.

==ביוגרפיה==
קוקס נולד בבנברידג' שבמחוז דאון בצפון אירלנד.

הוא שיחק בתפקיד ג'ורג', הנהג של ג'ים האקר, בסדרה הקומית "כן, אדוני השר", ובתפקיד המפקח מריוט בסדרה "Partners in Crime" משנת 1983, עיבוד לסיפורים קצרים של אגאתה כריסטי אודות טומי וטאפנס. ב-1967 הופיע בפרק "From Venus with Love" בסדרת הטלוויזיה "הגומלים", וב-1968 שיחק בפרק "Whoever Shot Poor George Oblique Stroke XR40?". עוד שיחק קוקס בסדרה "טרי וג'ון", ובשלושה פרקים בסדרה "Harbour Lights". בסדרת המדע בדיוני "דוקטור הו" הופיע קוקס בתפקיד קאלי בסיפור "The Dominators" משנת 1968, ובתפקיד מר הנדרסון בפרק "The Eleventh Hour" משנת 2010.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1966
| פרנהייט 451
| dir="ltr" | Fahrenheit 451
| אח
| ללא קרדיט
|-
| 1978
|
| dir="ltr" | Sweeney 2
| בלש
|
|-
| 1980–1981
| כן, אדוני השר
| dir="ltr" | Yes Minister
| ג'ורג', הנהג של ג'ים
| סדרת טלוויזיה
|-
| 1983–1984
|
| dir="ltr" | Partners in Crime
| המפקח מריוט
| מיני-סדרה
|-
| 1984
|
| dir="ltr" | Give My Regards to Broad Street
| מהנדס של ה-BBC
|
|-
| 1986
| אין כמו בבית
| dir="ltr" | No Place Like Home
| ברט
| בפרק "Silver Wedding"
|-
| 1986
|
| dir="ltr" | Castaway
|
| ללא קרדיט
|-
| 1986
|
| dir="ltr" | God's Outlaw
| פיטר קוונטל
|
|-
| 1987
| המפקח מורס
| dir="ltr" | Inspector Morse
| נואקס
| בפרק "The Silent World of Nicholas Quinn"
|-
| 1987
|
| dir="ltr" | Personal Services
| לנוקס
|
|-
| 1987
|
| dir="ltr" | Aria
| מייג'ור
| בפרק "Un ballo in maschera"
|-
| 1987
|
| dir="ltr" | Hope and Glory
| כבאי
|
|-
| 1987
| סיפורי המסתורין של רות רנדל
| dir="ltr" | Ruth Rendell Mysteries
| מר גרובר
| במיני-סדרה "Wolf to the Slaughter"
|-
| 1987
| דוריט הקטנה
| dir="ltr" | Little Dorrit
| נגר
|
|-
| 1988
|
| dir="ltr" | The Zero Option
| סיד
|
|-
| 1990–1991
|
| dir="ltr" | She-Wolf of London
| דאד מאת'סון
| סדרת טלוויזיה
|-
| 1993
| פוארו
| dir="ltr" | Poirot
| ד"ר הוקר
| סדרת טלוויזיה (2 פרקים)
|-
| 1993
| פרנץ' וסונדרס
| dir="ltr" | French and Saunders
|
| בפרק "The House of Idiot"
|-
| 1993
|
| dir="ltr" | Shuttlecock
| פיז / פוקס
|
|-
| 1994
| קורוניישן סטריט
| dir="ltr" | Coronation Street
| מר טונקס
| סדרת טלוויזיה (פרק אחד)
|-
| 1994
| בית אליוט
| dir="ltr" | The House of Eliott
| רובסון
| סדרת טלוויזיה (2 פרקים)
|-
| 1995
|
| dir="ltr" | The Young Poisoner's Handbook
| ריי
|
|-
| 1999
|
| dir="ltr" | Tom's Midnight Garden
| מר בטספורד
|
|-
| 2000
| רציחות במידסומר
| dir="ltr" | Midsomer Murders
| לקוח בבנק
| בפרק "Blue Herrings"
|-
| 2001
|
| dir="ltr" | Girl from Rio
| לקוח בבנק
|
|-
| 2001
| מזמור חג המולד
| dir="ltr" | Christmas Carol: The Movie
| ד"ר למברט
| דיבוב
|-
| 2003
|
| dir="ltr" | To Kill a King
| כומר במנזר וסטמינסטר
|
|-
| 2006
| ג'יין אייר
| dir="ltr" | Jane Eyre
| קולונל דנט
| מיני-סדרה
|-
| 2010
| דוקטור הו
| dir="ltr" | Doctor Who
| מר הנדרסון
| בפרק "The Eleventh Hour"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה צפון אירים
קטגוריה:בריטים שנולדו ב-1934
קטגוריה:בריטים שנפטרו ב-2021
הדיוויזיה ה-36 (אלסטר)

הדיוויזיה ה-36 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
===האקלים הפוליטי באירלנד===
מלחמת העולם הראשונה פרצה לאחר פרוץ משבר פוליטי חריף באירלנד סביב שאלת השלטון העצמי תחת חסות הכתר הבריטי. חוק שלטון הבית השלישי אושר ונחתם בצו מלכותי ב-18 בספטמבר 1914, אולם ישומו בפועל של החוק, אשר כלל שלטון עצמי לאירלנד במסגרת האימפריה הבריטית, נדחה עד לסיומה של המלחמה. אופוזיציה חזקה ליישומו של החוק כללה את ה"יוניוניסטים" אשר ברובם התרכזו באזור אלסטר ויזמו הקמת מיליציה חמושה, מתנדבי אלסטר, בשנת 1913 אשר מטרתה הייתה למנוע את ישומו של החוק או להכליל את אלסטר מחוץ להסדר (ובכך להשאירו תחת חסות הממלכה המאוחדת). בתגובה להקמת המיליציה הקימו הלאומנים מיליציה יריבה, המתנדבים האיריים, אשר תפקידה היה וקיום לחץ מתמיד על ממשלת בריטניה לקיום ההבטחה לשלטון בית. אירלנד הייתה על סף עימות חמוש בין שני הצדדים הניצים בחודשים הראשונים של שנת 1914, אולם פרוץ המלחמה דחה את פרוץ המשבר.

===תגובות היוניוניסטים===
אדוארד קרסון, מנהיגם של היוניוניסטים הבטיח לממלכה המאוחדת כי יינתן גיבוי מלא מצדם למאמצי המלחמה של בריטניה. תגובה זו נבעה משני מניעים:
# הוא חש הזדהות עם האימפריה ומטרותיה.
# רצונו להפגין את מחויבותו ואת נאמנותו לכתר הבריטי שחזותו נסדקה לאחר הקמתה של מיליציה חמושה בקרב אוכלוסיית אלסטר.

בזמן זה שקד שר המלחמה הבריטי הוריישו קיצ'נר על הקמתו של הצבא החדש במטרה לחזק את הצבא בריטי הסדיר של טרם המלחמה וליוניוניסטים הוקצתה דיוויזיה ייעודית בעבורם - הדיוויזיה ה-36 (אלסטר) אשר לה היה סגל פיקוד אורגני משלה, ולשורותיה קרא קרסון למתנדבי אלסטר להתגייס. קריאתו של קרסון פורסמה ב-3 בספטמבר 1914, כחודש לאחר הכרזת המלחמה הבריטית על הקיסרות הגרמנית.

=== פעולות הדיוויזיה במלחמה ===
הדיוויזיה התפרסמה במהלך הקרב על הסום, לאחר שהייתה הדיוויזיה היחידה שהשיגה את יעדיה ביום הראשון למתקפה, כחלק מהקורפוס ה-10, אם כי היא איבדה תוך יומיים 5,500 נפגעים. בנוסף, מתוך 9 צלבי ויקטוריה שהוענקו על הפעולות בקרב, 4 מתוכם היו לחיילי הדיוויזיה. לאחר מכן לחמה הדיוויזיה בקרבות השונים בחזית המערבית, ובכלל זה בקרב מסין, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובינואר 1919 פורקה הדיוויזיה.

==קישורים חיצוניים==
* [http://www.1914-1918.net/36div.htm הדיוויזיה ה-36]

== הערות שוליים ==

קטגוריה:עוצבות בריטיות שלחמו בחזית המערבית במלחמת העולם הראשונה
36
1944 (סרט)

1944 הוא סרט מלחמה אסטוני-פיני משנת 2015 שבוים על ידי אלמו נוגאנן ונכתב על ידי לאו קונאס. הסרט היה המועמד האסטוני בפרס אוסקר לסרט הבינלאומי הטוב ביותר, אך לא זכה.

== תקציר עלילה ==
הסרט מציג את חלקה של אסטוניה במלחמת העולם השנייה, ומציג בפרט את הקונפליקטים והעימותיים הנפשיים שניצבים בפני צעירים מקומיים ככל שברית המועצות מתקדמת בניסיונות הכיבוש של אסטוניה מחדש מידי גרמניה הנאצית, כששני הצדדים סופגים הפסדים גדולים. בעוד חלק מהצעירים האסטוניים מתגייסים לצבא הסובייטי, חלקם דווקא תומכים ועוזרים לנאצים. 

== דמויות ראשיות ==
* קספר ולברג – קארל טאמיק 
* קריסטיאן אוקוסקולה – יורי ז'וגי 
* מייקן שמידט – אינו טאמיק 
* חרט ראודספ – אנטס סארסטה
* אין מאוטס – אוואלד ויירס 
* הנריק טמפרה ג'וניור – קריסטיאן פודר 
* מארט פויס ופריט פויס – שני אחי ה-Käär
* פיטר טמארו – פרטרוג 
* קריסטיאן סארב – אברהם ז'ופה 
* ראיין סימול – Prohhor Sedõhh 
* מרטין מיל – אלפרד טול 
* איוו אוקיבי – רודולוף קאסק

== קישורים חיצוניים ==

קטגוריה:סרטי 2015
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטים פיניים
דיוויזיית השריון העשירית (בריטניה)

דיוויזיית השריון ה-10 של הצבא הבריטי היא דיוויזיית שריון בריטית אשר לחמה במלחמת העולם השנייה.

==היסטוריה==
===מלחמת העולם השנייה===
ב-1 באוגוסט 1941 הוסבה דיוויזיית הפרשים ה-1, שכללה יחידות יואומנרי קו ראשון של הצבא הטריטוריאלי, לדיוויזיית שריון ה-10. בתחילה שירתה הדיוויזיה תחת פיקוד ארץ ישראל וירדן, אולם עד מהרה, ב-1 בנובמבר 1941, הועברה הדיוויזיה תחת פיקוד הארמייה התשיעית. לאחר מכן הוכפפה הדיוויזיה תחת פיקוד הארמייה השמינית, ולחמה עמה במהלך קרב עלם חלפה ובקרב אל עלמיין השני בפיקודו של אלכסנדר גייטהאוז. לאחר מכן נשארה הדיוויזיה במצרים, וב-15 ביוני 1944 פורקה הדיוויזיה.

===לאחר המלחמה===
החטיבה המשוריינת ה-25 הוקמה בשנת 1952 כדי לספק מטה מבצעי לכוחות בלוב. רגימנט הסקוטים אפורים המלכותי (הדרגונים ה-2) הגיע ללוב ב-1952, ונשאר עד 1955. יחידות אחרות בחטיבה מ-1952 היו משמר הדרגונים ה-4/ה-7 המלכותי, הגדוד ה-1, משמר הגרנדירים, הגדוד ה-1, רגימנט מזרח סארי, ורגימנט ההוסרים ה-14/20 של המלך. בחודשים מאי ויוני 1956 הורחבה החטיבה בחופזה למעמד דיוויזיה כדיוויזיית השריון ה-10, מתוך כוונה לפלוש למצרים ממערב במהלך משבר תעלת סואץ. התכנון הופסק כאשר התגלה כי פלישה כזו נאסרה על פי תנאי האמנה של בריטניה עם לוב, ובספטמבר 1957 פורקה הדיוויזיה.

==קישורים חיצוניים==
* [https://web.archive.org/web/20080125044152/http://www.regiments.org/formations/lists/ukdivxref.htm הדיוויזיה המשוריינת ה-10]

10
קטגוריה:יחידות שריון בריטיות
סמרש (סדרת טלוויזיה, 2007)

סמרש היא מיני-סדרת טלוויזיה רוסית משנת 2007 בהפקת הערוץ הראשון ברוסיה.

== עלילה ==
שנת 1945. קבוצה של קציני סמרש יוצאת לחופשה למוסקבה. בדרך הם נעצרים בעיר גרודנו בבלארוס, שם הם פוגשים חבר ותיק שמבקש את עזרתם במאבק נגד כנופיה חסרת רחמים ומנהיגה יוזף ברנאצקי, כשהוא מטיל אימה על העיר. כתוצאה מכך, כולם נמשכים לסדרת אירועים דרמטיים, בהם רגשות אישיים מנוגדים ועבריינים שאינם משחקים לפי הכללים. 

כתוצאה מכך, אשתו של המנהיג, קרולינה, נהרגת בידי ביקוב, והמנהיג עצמו מתאבד.

== שחקנים ודמויות ==
* אנטון סיומקין – אנדריי בייקוב, לוטננט סמרש 
* אנדריי יגורוב – גריגורי לובנץ, קפטן סמרש 
* אנטון מקרסקי – פאשה וחליץ', לוטננט סמרש 
* סבטלנה אוסטינובה – פאבלינקה
* אנדריי סוקולוב – יוזף ברנאצקי, מנהיג הכנופיה
* יקטרינה רדניקובה – קרולינה, אשתו של יוזף

== ביקורת ==
במאי 2013 לאוניד גוזמן כתב בבלוג שלו ביקורת נגד הסדרה על כך שהיא מציגה את ההרואיות של אנשי ארגון הסמרש הרצחני ומציג אותו ואת אנשיו כגוף אכיפת חוק גרידא, הוא טען כי המדים היפים שהסוכנים לובשים בסדרה כלל לא נראו כאלה במציאות וכי הארגון היה מאיים ואחראי לפשעי מלחמה לא פחות מהגסטאפו הנאצי.

== קישורים חיצוניים ==

קטגוריה:תוכניות טלוויזיה שמתרחשות במוסקבה 
קטגוריה:סדרות טלוויזיה רוסיות שעלו לשידור בשנות ה-2000
קטגוריה:סדרות פעולה רוסיות
קטגוריה:ערוץ 1 הרוסי: תוכניות וסדרות
קטגוריה:הריגול בתרבות ובאמנות
אלכסנדר גייטהאוז

אלכסנדר יו גייטהאוז DSO MC (באנגלית: Alexander Hugh Gatehouse; 20 במאי 1895 – 21 באוגוסט 1964) היה קצין בכיר בצבא הבריטי, שפיקד על דיוויזיית השריון ה-10 במהלך המערכה בצפון אפריקה במלחמת העולם השנייה.

== ביוגרפיה ==
הוא התגייס לצבא הבריטי והוסמך כלוטננט משנה בקלעי נורת'מברלנד המלכותי בשנת 1914, עמו נלחם במלחמת העולם הראשונה.<ref name="lh">[http://www.kcl.ac.uk/lhcma/locreg/GATEHOUSE.shtml Liddell Hart Centre for Military Archives]</ref>

לאחר המלחמה הוא הועבר לקורפוס הטנקים המלכותי (לימים רגימנט הטנקים המלכותי) בשנת 1931,<ref name="lh">[http://www.kcl.ac.uk/lhcma/locreg/GATEHOUSE.shtml Liddell Hart Centre for Military Archives]</ref> ומונה למפקד מפעל הניסויים בפארנבורו בשנת 1933.

הוא שירת במלחמת העולם השנייה כסגן מפקד חטיבת השריון ה-7 במדבר המערבי משנת 1940, כמפקד חטיבת השריון ה-4 במדבר המערבי משנת 1941 וכמפקד דיוויזיית השריון ה-10 מיוני 1942.<ref name="lh">[http://www.kcl.ac.uk/lhcma/locreg/GATEHOUSE.shtml Liddell Hart Centre for Military Archives]</ref><ref>[http://www.generals.dk/general/Gatehouse/Alexander_Hugh/Great_Britain.html Generals.dk]</ref> לאחר שהוביל את דיוויזיית השריון ה-10 בקרב עלם חלפה בספטמבר 1942 ובקרב אל-עלמיין השני באוקטובר 1942<ref></ref> הוא הועלה לדרגת מייג'ור גנרל, ומונה לממונה על היחסים בוושינגטון די. סי., ובשנת 1944 מונה לנספח צבאי במוסקבה, לפני שפרש בשנת 1947.

== משפחתו ==
בשנת 1920 התחתן עם הלן ויליאמס;<ref>[http://heraldryonline.wordpress.com/2007/12/17/gatehouse-arms/ Heraldry on line]</ref> נולד להם בן אחד (סר רוברט אלכסנדר גייטהאוס, שופט בבית המשפט העליון בבריטניה).<ref></ref>

== הערות שוליים ==

קטגוריה:בוגרי המכללה הצבאית המלכותית בסנדהרסט
קטגוריה:מעוטרי הצלב הצבאי
קטגוריה:מעוטרי אות השירות המצוין
קטגוריה:אנשי צבא בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1895
קטגוריה:בריטים שנפטרו ב-1964
אלבה פלורס

אלבה פלורס (בספרדית: Alba Flores; נולדה ב-27 באוקטובר 1986) היא שחקנית קולנוע, טלוויזיה ותיאטרון ספרדייה, ידועה במיוחד בתפקידה כאגטה חימנז ("ניירובי") בסדרה "בית הנייר" ובתור שריי ורגס בסדרה "בפנים".

== קורות חיים ==
פלורס נולדה במדריד בשם אלבה גונזלס וילה למשפחה ממוצא אנדלוסי וצועני. היא בתם היחידה של המוזיקאי והמלחין אנטוניו פלורס ומפיקת התיאטרון אנה וילה. במשפחתה נמנים אנשי במה רבים: סבתה לולה פלורס הייתה אחת הכוכבות הספרדיות המוערכות בשנות ה-30 של המאה ה-20, דודתה היא הזמרת לוליטה פלורס ובת דודתה השחקנית אלנה פורייזה. פלורס החלה ללמוד משחק בגיל 13, ומאז השתתפה בסדרות טלוויזיה רבות, ביניהן "בפנים" (בספרדית: Vis a Vis), סדרת כלא של הבמאי אלכס פינה. הופעתה בסדרה "בית הנייר", גם היא בבימויו של פינה, הקנתה לה פרסום עולמי<ref></ref>.

פלורס מנהלת אורח חיים טבעוני והיא השתתפה קמפיין של PETA לקידום טבעונות.

== קריירה מקצועית ==

הופעתה הקולנועית הראשונה של פלורס נערכה בשנת 2005 בסרט הספרדי "החם" (El calentito). באותה שנה הופיעה גם בהצגת התיאטרון "ירח דבש בהירושימה". ב-2007 השתתפה בגרסה צוענית של המחזה "חלום ליל קיץ". ב-2008 לוהקה לסרט "המנהלים" (Los mánagers), ולפרק בסדרת הטלוויזיה "המפקח" (El comisario). ב-2008 השתתפה בסדרת הטלוויזיה "תסמונת יוליסס" (El síndrome de Ulises) והופיעה במחזמר "אוהבים אנונימיים" (Enamorados anónimos). בשנת 2009 הקליטה את השיר שכתב אביה "איני יכול להתאהב בך" עבור פסקול הסרט "סוף הדרך" (Al final del camino).

בשנת 2013 קיבלה תפקיד בסרט הטלוויזיה "ויסנטה פרר" (Vicente Ferrer) ושיחקה בחמישה פרקים בסדרה "זמן בין התפרים" של ערוץ Antena 3 המבוסס על ספרה של מריה דואניס. בשנת 2014 השתתפה בסדרה "ספר לי איך זה קרה" (Cuéntame cómo pasó). ב-2016 הופיעה במחזה "השושנה המקועקעת" מאת טנסי ויליאמס בתיאטרון מריה גררו במדריד.

בשנת 2015 לוהקה לסדרת הכלא "בפנים" (Vis a vis), בתפקיד שריי ורגאס דה חסוס, אותה גילמה במשך 4 עונות עד 2019.

בשנת 2017 לוהקה לאחד התפקידים הראשיים (ניירובי) בסדרת הפשע "בית הנייר" שיצר אלכס פינה לערוץ Antena 3 ואחריה לנטפליקס. הצלחתה של סדרה זו במדינות רבות, ביניהן בישראל, הפכה את פלורס לכוכבת בינלאומית. פלורס כיכבה בתפקיד זה במשך 4 חלקים עד ל-2020.

בשנת 2021 שיחקה בסדרת הדרמה הקומית "Maricón perdido", בתפקיד חוזר של לולה, חברתו של רוברטו מהלימודים.

בשנת 2022 החלה לככב בסדרת הדרמה "קדושת המשפחה" בנטפליקס; אודות משפחה שמסתירה סוד מזעזע מתחילה מחדש את חייהם במדריד.

בשנת 2023 שיחקה בסרט הדרמה הלהט"בי "אהבה ומהפכה" <small>(אנ')</small> בבימויו של אלחנדרו מרין.

== פרסים ==
* 2015: פרס אונדס לשחקנית המשנה הטובה ביותר בסדרה עלילתית, על תפקידה בסדרה "בפנים".
* 2016: פרס איגוד השחקנים לשחקנית המשנה הטובה ביותר בטלוויזיה, על תפקידה בסדרה "בפנים".
* 2017: פרס איגוד השחקנים לשחקנית המשנה הטובה ביותר בטלוויזיה, על תפקידה בסדרה "בפנים".
* 2018: פרס איגוד השחקנים לשחקנית המשנה הטובה ביותר בטלוויזיה, על תפקידה בסדרה "בית הנייר".
* 2018: פרס איריס לביצוע הנשי הטוב ביותר, על תפקידה בסדרה "בפנים".
* 2019: פרס איריס לשחקנית ראשית, על תפקידה בסדרה "בית הנייר".

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:שחקניות לסביות
קטגוריה:שחקנים להט"בים
קטגוריה:צמחוניות ספרדיות
קטגוריה:להט"בים ספרדים
קטגוריה:פעילי זכויות בעלי חיים
קטגוריה:נשים זוכות פרסים
קטגוריה:ספרדיות שנולדו ב-1986
קטגוריה:ספרדים שנולדו ב-1986
גוראן מילנקו

גוראן מילנקו (בקרואטית: Goran Milanko; נולד ב-30 באוקטובר 1968) הוא כדורגלן עבר קרואטי, ששיחק בעמדת הקשר.

==קריירה==
מילנקו התחיל את הקריירה שלו בהיידוק ספליט. בשנת הצטרף לברסט מליגת העל הצרפתית. בהמשך שיחק בקאדיס, פמליקאו, פאוק סלוניקי, פ.צ. קמניצר ורוט-וייס אסן.

בנובמבר מילנקו חתם בהפועל חיפה. בניגוד לעונתו הראשונה בקבוצה בה מיעט לשחק, בעונת 1998/1999 הפך לשחקן הרכב ותרם לקבוצתו ארבעה שערים ב-26 משחקי ליגה בדרך לאליפות הראשונה בהיסטוריה.

בקיץ חתם באוראווה דה דיימונדס מליגת העל היפנית, אך שוחרר מהקבוצה בנובמבר.

לאחר שניהל משא ומתן עם הפועל באר שבע ועירוני ראשון לציון, בינואר חתם בבני סכנין. בסיום העונה פרש מכדורגל.

==קישורים חיצוניים==

==הערות שוליים==

קטגוריה:כדורגלנים יוגוסלבים
קטגוריה:כדורגלנים קרואטים
קטגוריה:קשרי כדורגל יוגוסלבים
קטגוריה:קשרי כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני ברסט
קטגוריה:כדורגלני קדיס
קטגוריה:כדורגלני פאוק סלוניקי
קטגוריה:כדורגלני פ.צ. קמניצר
קטגוריה:כדורגלני רוט-וייס אסן
קטגוריה:כדורגלני הפועל חיפה
קטגוריה:כדורגלני אוראווה רד דיימונדס
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים קרואטים בצרפת
קטגוריה:ספורטאים קרואטים בספרד
קטגוריה:ספורטאים זרים בפורטוגל
קטגוריה:ספורטאים קרואטים ביוון
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:ספורטאים קרואטים ביפן
קטגוריה:קרואטים שנולדו ב-1968
באיסאקי

ריקודי בנגרה בחגיגות הבאיסאקי בפנג'אב
באיסאקי (באנגלית: Vaisakhi או Baisakhi) הוא חג דתי של הסיקים באזור פנג'אב, המציין את תחילת הקציר ואת תחילת השנה החדשה בלוח השמש. בחג זה נערכים בדרך כלל פסטיבלים רבי משתתפים.

הפסטיבלים נערכים בתאריכים שונים בחודש מרץ או אפריל, בהתאם למסורות מקומיות וללוחות השנה הנהוגים בהם. בשנת 2003 החליטה ועידת הסיקים העולמית שהמועד הרשמי יהיה היום הראשון בחודש הבאיסאקה, שהוא החודש השני בלוח השנה של הסיקים (הלוח הנאנאקשאהי). יום זה מקביל בדרך כלל ל-14 באפריל בלוח הגרגוריאני.

==חגיגות הבאיסאקי בהודו==
ברחבי מחוז פנג'אב בהודו, וגם במחוזות נוספים בהם יש קהילות של סיקים, מתקיים פסטיבל באיסאקי אזורי סביב המקדש הסיקי גורדווארה המרכזי באותו מחוז. הפסטיבל הגדול ביותר, הכולל תפילות מסורתיות ומופעי מחול, מתרחש בהארימנדיר סאהיב. לקראת החגיגות המאמינים עולים לרגל למקדש לפני עלות השחר כשהם נושאים פרחים ומנחות. התהלוכה החגיגית עוברת במספר יישובים בדרכה למקדש.

הפסטיבל חשוב במיוחד לקהילה הסיקית מכיוון שהוא מציין את תאריך היווסדה של ברית הקהלסה בשנת 1699, שאיחדה את קהילת הסיקים והפכה אותם לכוח פוליטי וצבאי. בשנה זו נערך הפסטיבל לראשונה.

באיסאקי הוא אחד משלושת הפסטיבלים החשובים ביותר לסיקים, בנוסף ל-Maghi ולדיוואלי. בנוסף לסיקים משתתפים בחגיגות בני הקהילה ההינדית והקהילה הנוצרית בפנג'אב. בעבר גם המוסלמים במחוז פנג'אב נהגו לקחת חלק, אך מנהג זה נפסק באמצע המאה ה-20 עקב סכסוכים פוליטיים.

טבח אמריטסר התרחש במהלך חגיגות הבאיסאקי בפנג'אב בשנת 1919. בתחילת התהלוכות ביום זה נערכים טקסי זיכרון לחללי הטבח.

הפסטיבל נערך בסמוך לפסטיבלים אחרים המציינים את ראש השנה החקלאית באזורים אחרים בתת-היבשת ההודית, בהם Pahela Baishakh (ראש השנה הבנגלי), Bohag Bihu (ראש השנה האסאמי) ו-פוטהנדו (ראש השנה הטמילי).

==חגיגות הבאיסאקי מחוץ להודו==
===פקיסטן===
בפקיסטן אתרים רבים בעלי חשיבות היסטורית לדת הסיקית, בהם עיר הולדתו של הגורו נאנאק. אתרים אלה מושכים מדי שנה עולי רגל סיקים מהודו ומארצות אחרות, החוגגים את הבאיסאקי בלאהור ובאתרים נוספים במחוז פנג'אב הפקיסטני. עם זאת, החל משנות ה-70 של המאה ה-20 חלה הקצנה בפקיסטן; הממשלה ביקשה להצניע חגיגות דתיות שאינן מוסלמיות, והוטלו מגבלות גם על הבאיסאקי, בהן איסור להעיף עפיפונים.

===קנדה===
חגיגות באיסאקי גדולות נערכות מדי שנה בכל מקום בקנדה בו מתגוררות קהילות גדולות של סיקים, בעיקר בוונקובר ובסארי (קולומביה הבריטית). חגיגות אלה נערכות סביב מקדשים סיקיים מרכזיים, ומושכות עשרות אלפי משתתפים ומבקרים.

===הממלכה המאוחדת===
בממלכה המאוחדת מתגוררים סיקים רבים שהיגרו מהודו, ממערב אפריקה ומאפגניסטן. חגיגות הבאיסאקי נערכות מדי שנה בכל מקום בו נמצאת קהילה גדולה של סיקים, והפסטיבלים הגדולים ביותר נערכים בברמינגהאם, וולברהמפטון ולונדון.

===ארצות הברית===
חגיגות באיסאקי גדולות נערכות מדי שנה בארצות הברית על ידי בני הקהילה הסיקית במנהטן ובלוס אנג'לס.

===מלזיה===
קהילת הסיקים במלזיה מהווה מיעוט קטן, ונחשבת לחלק מהמיעוט האתני ההינדי במדינה. מסיבה זו נמנעו הסיקים במלזיה במשך שנים רבות מלחגוג את חג הבאיסאקי. אך בשנת 2013 הודיע ראש הממשלה נג'יב רזאק כי כל סיקי זכאי ליום חופש ביום הבאיסאקי, ומאותה שנה מצוין החג בצניעות, בדרך כלל באמצעות "בתים פתוחים" בהם חוגגים הסיקים בחוג המשפחה ומארחים את שכניהם.

==קישורים חיצוניים==

קטגוריה:הודו: חגים ופסטיבלים
קטגוריה:הודו: תרבות
קטגוריה:סיקיזם
Jesus Is Born

Jesus Is Born (בעברית: "ישו הוא הנולד") הוא אלבום הבכורה של ההרכב המוזיקלי האמריקאי סאנדיי סרביס קוואייר. האלבום יצא לאור ב-25 בדצמבר 2019, בהוצאה עצמית.

==רקע והפקה==
ביום ראשון הראשון של שנת 2019 החל קניה וסט בחזרה הראשונה שלו עם ההרכב "סאנדיי סרביס קוואייר", שם הם ביצעו שירים בסגנון גוספל מהדיסקוגרפיה של וסט ושירים אחרים עם קבוצת המקהלות הדוגמאות ומשתפי פעולה תכופים כמו טוני וויליאמס אנט קלמונס. באפריל 2019 טען וסט כי הוא "ניצל בצורה קיצונית", בזמן המופע הציבורי הראשון של הקבוצה בפסטיבל קואצ'לה.<ref></ref> אלבום האולפן התשיעי של וסט, Jesus Is King, אשר יצא באוקטובר 2019, בו הופיעה ההרכב לראשונה וסיפקו שירה בשיר "Every Hour", גם בשירים נוספים כמו "Selah", "Everything We Need" ו-"Water".<ref></ref>

==רשימת רצועות==

== מיקומי שיא ==

== היסטוריית יציאות ==
{| class="wikitable"
|+
!אזור
!תאריך
!פורמט
!חברת תקליטים
!הערת שוליים
|-
|עולמי
|25 באוקטובר 2019
|הורדה דיגיטלית • הזרמת מוזיקה
|הוצאה עצמית
|
|}

== קישורים חיצוניים ==

==הערות שוליים==

קטגוריה:אלבומי חג המולד מ-2019
קטגוריה:אלבומי קניה וסט
קטגוריה:אלבומים באנגלית
קטגוריה:אלבומי המשך
קטגוריה:אלבומים שהופקו על ידי קניה וסט
קטגוריה:אלבומים בהוצאה עצמית
סאנדיי סרביס קוואייר

סאנדיי סרביס קוואייר (באנגלית: Sunday Service Choir) הוא הרכב גוספל אמריקאי בהובלת הראפר והמפיק קניה וסט, המנוהל על ידי הזמר זוכה גראמי ג'ייסון וייט. ההרכב החל להופיע מיד יום ראשון בינואר 2019 ואלבום הבכורה שלהם, Jesus Is Born, יצא לאור ביום חג המולד, 2019.

==רקע==
בספטמבר 2018, הודיע וסט כי אלבום האולפן התשיעי שלו, שייקרא Yandhi, ייצא בהמשך החודש. בהמשך, דחה וסט את מועד היציאה לנובמבר 2018, על מנת להקליט באוגנדה. בסופו של דבר, שם האלבום שונה ל"Jesus Is King" ויציאתו נדחתה, בפעם השנייה, בנובמבר, ללא תאריך יציאה מוגדר.

ביום ראשון הראשון של שנת 2019, החל וסט את החזרות הראשונות של "סאנדיי סרביס קוואייר", שם ביצע איטרציות גוספליות של הדיסקוגרפיה והשירים האחרים שלו יחד עם ההרכב.<ref></ref>

ב-25 באוקטובר 2019, לאחר דחיות רבות, הוציא וסט את אלבומו התשיעי, Jesus Is King, בו אירח את ההרכב בשיר "Every Hour".<ref></ref> יחד עם צאת האלבום, הודיע וסט על אלבום הבכורה של ההרכב, שיצא לאור ב-25 בדצמבר 2019.<ref></ref>

==חברי ההרכב==
רשימת חברי ההרכב על פי המגזינים GQ Italia ו-The Fader.<ref></ref><ref></ref>
* קניה וסט
* The Samples – מקהלה
* ג'ייסון וייט – מנהל מקהלה
* ג'ונתן קולמן – רכז המקהלה
* ריי רומולוס – מנחה מוזיקלי
* אנט קלמונס – זמר
* טוני ויליאמס – זמר
* פיליפ קורניש – מנהל מוזיקלי
* ניקולס קלארק – גיטריסט בס
* טוני ניקולס – כלי הקשה
* ניקי גירר – פזמונאי, מעבד קולי
* סטיב אפטינג – מעבד קולי
* אנתוני מקאסטלנד – מעבד קולי

==דיסקוגרפיה==
===אלבומי אולפן===
* 2019: Jesus Is Born

=== מיני-אלבומים ===
* 2020: Emmanuel

==קישורים חיצוניים==
* 

==הערות שוליים==

קטגוריה:להקות אמריקאיות
קטגוריה:קניה וסט
קטגוריה:להקות שהוקמו בשנת 2019
אלינה מטקלוב

אלינה מטקלוב (נולדה ב-17 במרץ 1998) היא כדורגלנית ישראלית, המשחקת כקשרית אחורית במועדון ספורט קריית גת בליגת העל לכדורגל נשים, ובין השנים 2016–2018 בנבחרת הנשים של ישראל.

== ביוגרפיה ==
מטקלוב נולדה באוקראינה וגדלה בבאר שבע. בתחילת דרכה הצטרפה למועדון כדורגל מכבי "לי" באר שבע ולאחר חצי שנה, בגיל 14, התקבלה לאקדמיה לכדורגל בנות במכון וינגייט, שם שיחקה עד גיל 19.

במהלך התקופה באקדמיה שיחקה בנבחרת הנערות עד גיל 17 (11 הופעות) ובנבחרת הנערות עד גיל 19 (17 הופעות).

בעונת 2017/2018 הצטרפה למ.ס. קריית גת, איתה זכתה באליפות בעונה זו.

בשנת 2016 זומנה לנבחרת הנשים. את הופעת הבכורה שלה ערכה נגד נבחרת אוקראינה ב-21 בינואר 2016. משחקה האחרון היה נגד נבחרת אוסטריה ב-12 ביוני 2018.

מטלקוב היא בעלת סטודיו פרטי לאימוני כושר בלוד.

==תארים==
===מ.ס קריית גת===
*אליפות המדינה: 2017/2018.

== קישורים חיצוניים ==

* [https://www.football.org.il/players/player/?player_id=110083 פרופיל] באתר התאחדות לכדורגל בישראל
* [https://www.uefa.com/womenschampionsleague/clubs/players/250062515--alina-metkalov/?referrer=%2Fwomenschampionsleague%2Fseason%3D2019%2Fclubs%2Fplayer%3D250062515%2Findex פרופיל], באתר אופ"א
* עומר שרעבי, [https://www.frogi.co.il/news/sport/18535 על קו הזינוק: "אני וכדורגל זו אהבה ממבט ראשון"], באתר פרוגי, 16 בנובמבר 2016
* [https://www.facebook.com/YA.fitness.studio YA studio Ya studio], סטודיו לאימוני כושר בבעלותה של מטלקוב.

קטגוריה:כדורגלניות ישראליות
קטגוריה:כדורגלנים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מ.ס. קריית גת
קטגוריה:באר שבע: כדורגלניות
קטגוריה:ישראליות שנולדו ב-1998
קטגוריה:ישראלים שנולדו ב-1998
Bluesnarfing

לוגו bluetooth
Bluesnarfing היא שיטה לגנבת מידע ממכשיר בעל תקשורת בלוטות'. בעזרת שיטה זו, ניתן לקבל גישה למסמכים, יומנים, רשימת אנשי קשר, תמונות, דוא"ל והודעות הטקסט של הנתקף.

== רקע ==
בלוטות' הוא פרוטוקול תקשורת המאפשר שידור וקליטה להעברת מידע בין שני מכשירים. פגיעת Bluesnarfing היא שיטה לגנבת מידע תוך ניצול פרוטוקול זה. צורת התקיפה של Bluesnarfing היא ניצול של פרצות אבטחה הקיימות במסגרת פרוטוקול החלפת האובייקטים OBEX (ראשי תיבות של Object Exchange), המשמש לפיקוח על העברת המידע בתקשורת אלחוטית. התוקף מתחבר לפרופיל ה-PUSH בפרוטוקול, שהוא שירות שאינו דורש אימות זהות, ומבצע בקשת OBEX GET לשמות קבצים ידועים<ref></ref>. שמות קבצים אלה מוגדרים תחת מפרט IrMC (סטנדרט להעברת נתונים, המטפל בהעברת רשימת אנשי קשר, יומנים, רשימת מטלות ועוד). אחת הסכנות המשמעותיות ב-Bluesnarfing מלבד גנבת המידע עצמו, היא העובדה כי לנתקף אין שום אינדיקציה על כך שמידע נגנב ממנו לפיכך סביר שלא יחוש בכך ולא ינסה לנקוט פעולות הגנה ואיתור שונות.

עם-השנים הפכה תקיפת Blusenarfing ליותר ויותר נדירה, שכן גרסאות התקן התעדכנו והן מקשות יותר ויותר על ביצוע התקיפה דרך פרוטוקול OBEX. עם-זאת, גם לאחר עדכוני הגרסה לתקן, מופצים ברחבי הרשת תוכנות כמו BlueSnarf שתפקידן לאתר מכשירים בסביבה הקרובה אשר עדיין חשופים לפרצות בפרוטוקול ה-OBEX ומעת לעת מדווחים תקיפות Bluetooth מסוימות. כמו כן, בסוף שנת 2019 נחשפו 2 פריצות משמעויות נוספות בתקן הבתלוטות'. הראשונה על ידי חוקרים במרכז CISPA, כאשר התברר שבעזרת טכניקה הנקראת KNOB (ר"ת של Key Negotiation of Bluetooth) יכול להכריח התוקף את מכשיר הנתקף להשתמש בתקן הצפנה חלש יותר לתקשורת בלוטות' שלו ובכך לפרוץ למכשירו<ref></ref>. פריצה שנייה חשפו חוקרים מאוניברסיטת בוסטון בראשות הפרופסור דייוויד סטארובינסקי ומתמקדת יותר במוצרי האינטרנט של הדברים אשר רובם תומכים בתקן הבלוטות'. לדברי החוקרים, ישנה דרך לעקוף את הפעולה האקראית המתבצעת על ידי מכשירים התומכים בבלוטות' ובמסגרתה מתחדשת כתובת המכשיר מדי פעם, על מנת להגן על המכשיר מפני תוקפים שיעקבו ויסרקו את 'הכתובת הקבועה שלו', לו הייתה אחת כזו. לדברי סטארובינסקי וחבריו, הם הצליחו לגלות פרצה בתהליך זה המאפשרת לעקוב אחר מכשיר אפילו כאשר הכתובת שלו משתנה<ref></ref>.

== התגוננות מפני Bluesnarfing ==
כדי להתמודד עם התקפות Bluesnarfing ובכלל, עם התקפות Bluetooth על שלל סוגיהם, הקפידו על כללים אלו:

# השביתת תקשורת הבלוטות' כאשר היא לא נחוצה, ובייחוד במקומות ציבוריים והומי אדם
# עדכון הגדרות הבלוטות' למצב בלתי נראה
# קביעת סיסמה חזקה
# חסימה או התעלמות ממכשירים לא ידועים ופניות לא צפויות

== הערות שוליים ==

קטגוריה:פרצות אבטחה
היינץ פון ראנדו

היינץ פרידריך פון ראנדו (בגרמנית: Heinz Friedrich von Randow; 15 בנובמבר 1890 – 21 בדצמבר 1942) היה גנרל בצבא הגרמני שפיקד על כוחות שריון במלחמת העולם השנייה.

== ביוגרפיה ==
=== ראשית חייו ===
ראנדו נולד ב-15 בנובמבר 1890 בגרמוב, מקלנבורג-שוורין, ובשנת 1910 התגייס לצבא הקיסרות הגרמנית והצטרף לרגימנט הדרגונים ה-18 (מקלנבורג ה-2). ראנדו לחם עם יחידתו במלחמת העולם הראשונה, בתחילה בצרפת, ולאחר מכן בחזית המזרחית, בעיקר ליד דינבורג (דאוגאוופילס), וריגה, ובינואר 1917 הועלה לדרגת אובר לוטננט. על פעולותיו בקרבות הוענק לו עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה נותר ראנדו ברייכסווהר, ומילא בו תפקידי פיקוד ומטה. בשנת 1936 הועלה לדרגת אוברסט לוטננט, ומונה למפקד הגדוד ה-2 ברגימנט הפרשים ה-14. בשנת 1938 הוא מונה למפקד רגימנט הפרשים ה-13 בלינבורג, ובאותה שנה הועלה לדרגת אוברסט.

=== מלחמת העולם השנייה ===
ראנדו השתתף בפלישה לפולין בשנת 1939 כמפקד רגימנט הפרשים ה-13, וב-26 באוקטובר 1939 הוא מונה למפקד רגימנט הרגלים ה-26 ולחם עמו במהלך המערכה על צרפת. בשנת 1941 לחם במבצע ברברוסה כמפקד חטיבת הפרשים ה-2 במסגרת דיוויזיית הפרשים ה-1, ועל פעולותיו הוענק לו ב-19 בדצמבר 1941 עיטור הצלב הגרמני בזהב.

באפריל 1942 הועלה ראנדו לדרגת גנרל מיור, ובספטמבר 1942 הוא מונה למפקד דיוויזיית הפאנצר ה-21 בקורפוס אפריקה, ופיקד עליו במהלך קרב אל עלמיין השני. ב-21 בדצמבר 1942, עלה ראנדו על מוקש בסירת, דרומית למפרץ סידרה בלוב, ונהרג במקום. הוא נקבר בבית העלמין הגרמני בטוברוק, ולאחר מותו הועלה לדרגת גנרל לוטננט.

== משפחתו ==
ב-24 במאי 1933 התחתן ראנדו עם אליזבת פון טרותה בת ה-32, בתו של מיור וילהלם פון טרותה ואשתו אירמגארד הברונית פון קורנברג. החתונה הייתה באחוזתו של וילהלם פון טרותה בלוסטיה התחתונה בקומריץ. לראנדו היו שלושה ילדים.

== קישורים חיצוניים ==

* [http://www.lexikon-der-wehrmacht.de/Personenregister/R/Randow-R.htm היינץ פון ראנדו] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1890
קטגוריה:גרמנים שנפטרו ב-1942
סמרש (סדרת טלוויזיה, 2013)

סמרש היא מיני-סדרת טלוויזיה רוסית משנת 2013 בהפקת הערוץ הראשון ברוסיה.

== עלילה ==
העלילה מתרחשת בשנת 1944 בבלארוס. חבלנים גרמנים שפעלו בעורף הסובייטי תוקפים את מכוניתו של נציג המטה הכללי של הצבא האדום וגונבים מסמכים חשובים. בניסיונו לחצות את החזית, מפקד הקבוצה אלוף-משנה נויבר מסתיר את המסמכים ביער ונלכד. עכשיו רק הוא יודע את מקום המטמון עם התיק הסודי.

בהוראת הימלר מכין סקורצני יחידה חדשה של לוחמים שהוכשרו במיוחד ומטרתם לשחרר את קולונל נויבר מהשבי הסובייטי ולקחת את המסמכים שהסתיר לגרמניה. אלא שעליהם להתעמת עם סוכני שירות סיכול הריגול של הצבא הסובייטי סמרש.
== שחקנים ==
* פאבל טרובינר
* אנטולי רודנקו
*ורוניקה פליאשקביץ'
*אולג טקאצ'יוב
*קארל אחליאטינר
*ז'אן-מארק בירקהולץ

== קישורים חיצוניים ==

* [https://kino.1tv.ru/serials/smert-shpionam-lisya-nora "סמרש"] באתר הערוץ הראשון
* [https://www.kinopoisk.ru/series/678555/ "סמרש"] באתר kinopoisk.ru
קטגוריה:תוכניות טלוויזיה שמתרחשות במוסקבה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות פעולה רוסיות
קטגוריה:ערוץ 1 הרוסי: תוכניות וסדרות
קטגוריה:הריגול בתרבות ובאמנות
Todas las Palabras

Todas las Palabras (בעברית: כל המילים) הוא סינגל של הפרויקט של עידן רייכל שבוצע על ידי הזמרת הספרדית מרתה גומז. השיר יצא לאור ב-19 באפריל 2009,<ref></ref> כסינגל השישי מתוך האלבום "בין קירות ביתי", על ידי חברת התקליטים הליקון.

השיר הגיע למקום ה-6 במצעד השבועי של מדיה פורסט,<ref></ref> ובמצעד השבועי של רדיו חיפה.<ref></ref>

== רקע וכתיבה ==
השיר נכתב על ידי מרתה גומז והולחן על ידי עידן רייכל. השיר הוא מעין בלדת מוזיקת עולם, אשר מושרת בשפה הספרדית. בשיר שלושה בתים, וביניהם רפרן.

באלבום "בין קירות ביתי", השתתפה מבצעת וכותבת השיר מרתה גומז גם בשיר "Cada Día".

== הצלחה ==
השיר הגיע למקום ה-30 במצעד השנתי של תחנת הרדיו גלגלצ. כמו כן, השיר צבר למעלה מ-900,000 צפיות באתר יוטיוב, והושמע כמיליון פעמים ברשת הזרמת המדיה ספוטיפיי.<ref></ref>

מבקר המוזיקה יוסי חרסונסקי הגדיר את השיר כ-"ניקיון של ביצוע ויופי ראשוני".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירים בספרדית
קטגוריה:סינגלים בהוצאת הליקון
בקע פריגנו

בקע פרגינו (באנגלית: Ferrigno Rift) הוא בקע עמוק וארוך המצוי מתחת לזרם הקרח פריגנו בארץ אלזוורת', שבאנטארקטיקה
.

עומקו של העמק 1.5 קילומטרים; רוחבו 10 קילומטרים; ואורכו למעלה מ-100 קילומטרים.

בשל גודלו, בקע זה מושווה לגרנד קניון שבארצות הברית.

== היסטוריה ==
=== גילוי הבקע ===

הבקע התגלה באמצעות מכ"ם חודר קרח במהלך סקר של זרם הקרח שנערך בשנת 2010 על ידי צוות של הסקר האנטארקטי הבריטי בשיתוף עם אוניברסיטת אברדין שחקרו את השפעת התחממות כדור הארץ על זרם הקרח שנמדד באמצעות לוויין.

=== מקור השם ===

הבקע נקרא על שמו של זרם הקרח אשר מתחתיו הוא נמצא.

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמה של ג'יין ג'י. פריגנו (Jane G. Ferrigno) מהסקר הגאולוגי של ארצות הברית.

פריגנו הייתה המומחית במשך כמה עשרות שנים, החל משנות ה-70 ואילך, בשימוש בתצלומי לוויין לחקר קרחונים ולהכנת מפות, והייתה אחת מראשי הצוות מטעם הסקר הגאולוגי בהכנת מפות רדיומטריות של אנטארקטיקה.

== לקריאה נוספת ==

<div class="mw-content-ltr">• Andrea Mustain, [https://www.huffpost.com/entry/ferrigno-rift-antarctica_n_1703156?guccounter=1&guce_referrer=aHR0cHM6Ly93d3cuZ29vZ2xlLmNvbS8&guce_referrer_sig=AQAAAHpT3Dadzl5Yc01U6ppTlrdfOBPIQOWIdHl-a00NQRBQSEr2ppselgUy8V0YcEgKhho11DE3Tjpv4E7RA34DkjYUQrbBpGF2Jj_WOrPwQKi-UWcfVufWhVcVsB9e643OJF4Ex_U6eamST3GCRHDBxYn3BmQwn5KLjZ65eM6UkRLU Ferrigno Rift, Antarctica ‘Grand Canyon,’ Discovered Beneath Ice], 07/25/2012 03:02 pm ET Updated Dec 06, 2017</div>

<div class="mw-content-ltr">• Joseph Cheek, [http://www.sciencepoles.org/interview/newly-discovered-ferrigno-rift-valley-in-west-antarctica Newly discovered Ferrigno Rift Valley in West Antarctica], International Polar Foundation</div>

== קישורים חיצוניים ==
* ריצ'רד בלק, [https://www.bbc.com/news/science-environment-18959399 Antarctic: Grand Canyon-sized rift 'speeding ice melt'] כתבה באתר חדשות ה-BBC
* לורן מורלו, [https://www.scientificamerican.com/article/scientists-uncover-grand-canyon-in-antarctica/ Scientists Uncover "Grand Canyon" in Antarctica], באתר סיינטיפיק אמריקן

== הערות שוליים ==

פריגנו
אלי בן אמו

אלי בן אמו (נולד ב-15 בספטמבר 1964) הוא כדורגלן עבר ישראלי. ששיחק בעמדת החלוץ. לאחר פרישתו מכדורגל שינה את שם משפחתו וכיום שמו אלי אלון.

==קריירה==
אלי בן אמו גדל במחלקת הנוער של הפועל חיפה. בעונת 1982–1983 הצטרף לקבוצה הבוגרת ששיחקה בליגה הארצית. בן אמו הפך לשחקן הרכב ומצטיין מדי שבוע. בעונת 1983–1984 סיים עם קבוצתו במקום הראשון וחגג את העלייה לליגה הלאומית. בעונה שלאחר מכן המשיך עם קבוצתו בליגה הלאומית.

בעונת 1985–1986 הצטרף להפועל עכו מהליגה הארצית בעקבות חילוקי דעות עם מאמנו בחיפה אהרון גרשגורן. עם עכו הגיע בן אמו למקום ה-9 בליגה ולגמר גביע הטוטו לליגת המשנה. בעונת 1986–1987 חזר לקבוצתו הפועל חיפה שירדה לליגה הארצית ושיחק בה שנתיים במאבקי עלייה ללא הכרטיס ללאומית.

בעונת 1988–1989 הושאל לקבוצת בית"ר תל אביב מהליגה הלאומית לתקופה של שנתיים. כבר בעונה הראשונה עלה לכותרות כחלוץ סקורר והבקיע שערים רבים (13 שערים). בתום עונה אחת התגלו חילוקי דעות בית קבוצת האם שלו הפועל חיפה לבית"ר תל אביב ובן אמו עזב.

בעונת 1989–1990 הושאל לקבוצת בית"ר ירושלים ונקלע עם קבוצתו למאבקי תחתית עד סוף העונה. בן-אמו כבש רק שני שערים ונשאר בליגה עם קבוצתו רק במחזור האחרון.

את עונת 1990–1991 התחיל בן אמו בהפועל חיפה בליגה הארצית ובתחילת דצמבר הושאל להפועל כפר סבא מהליגה הלאומית עד סוף העונה. אף על פי שכבש מספר שערים, בסיום העונה ירד בן אמו עם כפר סבא לליגה הארצית מהמקום האחרון.

את עונת 1991–1992 התחיל בקבוצת בני יהודה תל אביב בליגה הלאומית. באמצע העונה הצטרף לקבוצת מכבי עירוני אשדוד בליגה הארצית למשך עונה וחצי. את העונה הראשונה סיים עם הקבוצה במקום ה-9. בעונה השנייה (1992–1993) בן אמו היה חלק חשוב בהעפלתה של הקבוצה לליגה הלאומית. בן אמו שימש כחלוץ שנכנס באופן קבוע כמחליף, והבקיע שערים חשובים בליגה. בעונת 1993–1994 שיחק בהפועל קריית אונו מליגה א' דרום ולאחר מכן פרש ממשחק בגיל 30.

==תארים כשחקן==
*גביע הטוטו לליגת המשנה:
** 1987 עם הפועל חיפה

==חיים אישיים==
מתגורר ביישוב שלומי, ומנהל משרד לתיווך נדל"ן באזור הצפון, אבא לארבעה ילדים. בשנת 2011 נקשר שמו בחשדות הונאה.

לאחר פרישתו מכדורגל שינה את שם משפחתו וכיום שמו אלי אלון.

==קישורים חיצוניים==
* [http://www.hapoel-haifa.com/players:ben-emo אלי בן אמו], באתר הפועל חיפה
* [http://wiki.byfans.co.il/wiki/אלי_בן_אמו אלי בן אמו], באתר מוזיאון בני יהודה
* [https://www.youtube.com/watch?v=Jyt3r-Tq3JI ריאיון עם אלי בן אמו], בערוץ "youtube"
* [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F10%2F25&id=Ar03906&sk=751A7C43 בן אמו: אילו לא הייתי משחק היום בבית"ר תל אביב, הייתי יושב בכלא], מעריב 25 באוקטובר 1988
* [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F12%2F01&id=Ad06000&sk=4D3CEA5D פוסטר השבוע: אלי בן-אמו], מעריב 1 בדצמבר 1988

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני מכבי עירוני אשדוד
קטגוריה:כדורגלני הפועל קריית אונו
קטגוריה:חיפה: כדורגלנים
קטגוריה:שלומי: אישים
קטגוריה:ישראלים שנולדו ב-1964
סמרש (סדרת טלוויזיה, 2019)

סמרש היא מיני-סדרת טלוויזיה רוסית משנת 2019 בהפקת חברת Star Media עבור רשת REN TV. הסדרה מהווה עיבוד לספריו של ו. ודנב: "קח את האבן שלך", "שורת המוות" ו"דרך ללא עקבות".

זוהי סדרת פעולה העוסקת בעימות בין שירות המודיעין החשאי של ברית המועצות לבין ארגוני הביון של הרייך השלישי במלחמה הפטריוטית הגדולה.

==עלילה==
העלילה מתמקדת בגורלו של קצין הסמרש, גאורגי וולקוב, המתעמת עם אויבו המושבע - מייג'ור האבווהר קונרד פון ביטוצוב.

הסיפור מתחיל ב-21 ביוני 1941. וולקוב מביא לברית המועצות אוסף יהלומים והסכם סחר בין ברית המועצות לגרמניה, וכן מסמכים סודיים שערכם גבוה והוכנסו ממשרדו של וילהלם קנריס. אלא שהרכבת בה נוסע וולקוב נתפסת על ידי הגרמנים. מתברר שלצורך השגת המידע המודיעיני חשוב, פון ביטוצוב מוכן לעשות הכל...

== שחקנים ==
* אלכסיי מקארוב – גאורגי וולקוב

קטגוריה:תוכניות טלוויזיה שמתרחשות בברלין
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות פעולה רוסיות
קטגוריה:הריגול בתרבות ובאמנות
בוהמה ברלינאית

בוהמה ברלינאית (בגרמנית: Berlin Bohème) היא סדרת טלוויזיה גרמנית, העוסקת בחיי הבוהמה של ברלין, מהווה תערובת של אופרת סבון ודרמה, שבה כל פרק מוקדש לסיפור מסוים.

== עלילה ==
הדמויות הראשיות של הסדרה - הם האינטליגנציה. המאפיין העיקרי של הסדרה הוא שהדמויות הראשיות של הסדרה הן הומואים ולסביות. הסדרה מעלה סוגיות של יציאה מהארון, חיים כפולים של הומואים נסתרים, הומופוביה ועוד.

== שחקנים ודמויות ==
* ריינר הילברכט – הולגר
* פולקר ולדשמידט – אחים
* כריסטיאן קאופמן – רובן
* סוניה מרטין – מרינה
* מרקוס לחמן – אדגר
* חנה רובינרוט – ליליאנה
* אלכסנדר האוג – אוליבר
* תומאס גרש – גרגור

== שידור ==
הסדרה לא שודרה בערוצי טלוויזיה מרכזיים. עם זאת, ניתן היה לצפות בה בערוצים אזוריים שונים. הסדרה זמינה גם ב-DVD ובאינטרנט.

== קישורים חיצוניים ==
* 
* [http://www.schwulfernsehen.de/berlinboheme.htm העמוד הרשמי של הסדרה]

קטגוריה:תוכניות טלוויזיה שמתרחשות בברלין
קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:תוכניות טלוויזיה בשפה הגרמנית
קטגוריה:סדרות להט"ב
זדנייק זיקאן

זדנייק זיקאן (בצ'כית: Zdeněk Zikán; 10 בנובמבר 1937
– 14 בפברואר 2013) היה כדורגלן צ'כוסלובקי, ששיחק בעמדת החלוץ.

==קריירת משחק==

במהלך הקריירה שלו שיחק זיקאן במספר קבוצות, כשהגדולות מביניהן הן ספרטה ודוקלה פראג. במשך כ-10 שנים שיחק במועדון הראדץ קראלובה, והוא הגיע איתם עד לרבע הגמר בגביע האלופות של 1960/61, וגם כבש שער נגד ברצלונה.

שנתו היחידה של זיקאן במדי נבחרת צ'כוסלובקיה הייתה 1958 כשהיה לחלק מהסגל של הנבחרת למונדיאל 1958. באותו טורניר נבחרתו סיימה את דרכה בשלב הבתים, אך הוא כבש ארבעה שערים בשלושה משחקים נגד הנבחרות גרמניה המערבית, ארגנטינה וצפון אירלנד. הוא סיים את הקריירה הבינלאומית שלו כשהוא כובש בכל משחק בו שיחק במדיה.

== קישורים חיצוניים ==

קטגוריה:כדורגלני ספרטה פראג
קטגוריה:כדורגלני דוקלה פראג
קטגוריה:כדורגלני הראדץ קראלובה
קטגוריה:כדורגלני נבחרת צ'כיה
קטגוריה:חלוצי כדורגל צ'כוסלובקים
קטגוריה:צ'כוסלובקים שנולדו ב-1937
קטגוריה:נפטרים ב-2013